Delovni list: Paws for Progress
Psihološki mehanizmi in možnosti prenosa v slovensko zaporsko okolje
Članice skupine: __________________________
Datum: __________________________
Namen: Razlikovati med izkušnjo udeleženca, možno psihološko razlago in dokazom o spremembi ter oblikovati utemeljen predlog programa.
1. Od izkušnje do psihološke razlage — 20 minut
Preberite primere. Ena skupina podrobneje obravnava dva primera, druga tri.
Pomembno: Spodnji opisi povzemajo izjave udeležencev. Predlagani mehanizmi so razlage, ki jih je treba preveriti.
Skupina 1 Primer A: »Sam lahko načrtujem delo.«
Udeleženec P18 je pričakoval, da bo moral predvsem slediti navodilom. Presenetilo ga je, da je lahko sam načrtoval delo s psom. Udeleženec P6 je ugotovil, da isti pristop ne deluje pri vseh psih: opazovati mora odziv posameznega psa in prilagoditi ravnanje.
Članek, str. 13.
Razmislite: Kaj bi lahko prispevala samostojnost pri odločanju in možnost preizkušanja rešitev? Ali uspeh pri delu s psom nujno pomeni večjo samozavest v drugih situacijah?
Skupina 1 Primer B: »Napredek psa daje mojemu delu pomen.«
Udeleženec P57 kot pomemben dosežek opisuje uspeh psa pri preverjanju naučenih spretnosti. To zanj pomeni, da je pes korak bližje novemu domu. P38 opisuje zadovoljstvo, ker lahko pomaga in naredi nekaj dobrega, kar doživlja kot drugačno od svojih prejšnjih ravnanj.
Članek, str. 11–12.
Razmislite: Kako se lahko povežejo smiselnost dejavnosti, motivacija in doživljanje sebe kot osebe, ki lahko prispeva drugim?
Skupina 2 Primer C: »Zaradi psa moram prilagoditi svoj odziv.«
Udeleženec P20 opisuje težave z obvladovanjem jeze in spremembo povezuje z delom s psičko Missy, ki ji je ustrezalo mirno okolje. P10 pri učenju psa opisuje premor, odmik in poenostavitev naloge kot alternativo odzivanju z jezo.
Članek, str. 7 in 18.
Razmislite: Ali gre za trenutno umiritev, motivacijo za nadzor vedenja ali učenje spretnosti čustvenega uravnavanja? Kako bi te možnosti razlikovale?
Skupina 2 Primer D: »Sodelujem z ljudmi, s katerimi se sicer ne bi.«
Udeleženec P38 opisuje, da se pri delu s psi pogovarja in sodeluje z vrstniki, s katerimi v drugih delih zavoda praviloma ne bi vzpostavil takšnega odnosa. P67 poudarja, da pri učenju prejema pomoč in razlago ter da napake niso povod za kričanje.
Članek, str. 15.
Razmislite: Kaj prispeva pes, kaj skupni cilj in kaj način dela izvajalcev? Kako bi lahko nastal občutek pripadnosti?
Skupina 2 Primer E: »Ob slovesu sem žalosten in ponosen.«
Udeleženec P21 ob posvojitvi psa opisuje žalost zaradi njegovega odhoda, hkrati pa zadovoljstvo in ponos, ker mu je pomagal. Avtorji pojasnjujejo, da so zaradi pomena čustvenih vezi posvojitev izraziteje vključili v program kot skupni dosežek.
Članek, str. 6 in 23.
Razmislite: Kako lahko odnos s psom hkrati pomeni vir podpore in čustveni izziv? Kakšna priprava na slovo bi bila potrebna?

Analiza izbranih primerov
	Vprašanje
	Primer: ____
	Primer: ____

	Kaj udeleženec dejansko opisuje?
	
	

	Kateri psihološki mehanizem predlagate?
	
	

	Kako bi ta mehanizem lahko vodil do spremembe?
	
	

	Katera druga razlaga je prav tako mogoča?
	
	

	Kaj bi opazovale ali merile, da bi razlagi razlikovale?
	
	


Pomoč pri razmišljanju: samoučinkovitost, avtonomija, motivacija, empatija, socialna opora, sodelovanje, čustveno uravnavanje, samonadzor, prosocialna identiteta.
Izberite največ dva osrednja mehanizma na primer in ju utemeljite. Samo poimenovanje mehanizma ni dovolj.

2. Kaj je posebni prispevek psa? — 10 minut
Predstavljajte si podobno skupinsko dejavnost brez živali, ki vključuje praktično delo, pomoč drugim in terapevta/pedagoga/psihologa.
1. Katere opisane koristi bi lahko nastale tudi pri takšni dejavnosti?

2. Kaj bi lahko odnos s psom posebej prispeval? Na kateri del primera opirate svojo razlago?

3. Kakšna primerjava bi pomagala preveriti prispevek psa?

4. Česa iz izjav udeležencev ne moremo sklepati?

3. Predlog za slovensko zaporsko okolje — 20 minut
Poglejte na stran Uprave za izvrševanje kazenskih sankcij
Zamislite si, da pripravljate predlog manjšega pilotnega programa za izbrani slovenski zavod. Ni treba poznati vseh odgovorov. Jasno ločite svoj predlog od informacij, ki bi jih morale pridobiti pred izvedbo.
A. Komu in čemu bi bil program namenjen?
Ciljna skupina: _______________________________________________
Potreba, ki bi jo najprej preverile: ______________________________
En prednostni psihološki cilj: _________________________________
Cilj oblikujte dovolj konkretno, da bo mogoče spremljati spremembo. »Izboljšanje življenja zapornikov« je preširoko.
B. Kako naj bi program deloval?
Dopolnite povezavo:
Dejavnost → predvideni psihološki mehanizem → pričakovani opazni izid
________________ → __________________ → __________________
· Kaj bi udeleženci dejansko počeli?
· Kako bi jih pri tem podpiral izvajalec?
· Kje v tej povezavi je pomemben pes?
C. Kdo bi moral sodelovati?
Opredelite vloge, ne samo nazivov.
	Sodelujoči
	Predlagana odgovornost

	Psihologinja oziroma psiholog
	

	Strokovnjak za vedenje in učenje psov
	

	Osebje zavoda
	

	Partnerska organizacija za pse
	


Kaj bi morale preveriti glede usposobljenosti, odgovornosti in izvedljivosti?

D. Kako bi poskrbele za ljudi in pse?
· Kako bi zagotovile prostovoljno sodelovanje in možnost odstopa?
· Kako bi presodile primernost vključitve posameznika in posameznega psa?
· Kdo bi prepoznaval stisko ali preobremenitev psa in odločal o prekinitvi?
· Kako bi obravnavale strah pred psi, alergije ali neželene dogodke?
· Kako bi pripravile udeležence na odhod oziroma posvojitev psa?
Dva pogoja, brez katerih programa ne bi začele:
1. 
2. 

E. Kako bi preverile uspešnost?
Kaj bi spremljale poleg zadovoljstva udeležencev?

Kdaj bi zbirale podatke in iz katerih virov?

Kako bi preverile, ali se sprememba pojavlja tudi zunaj srečanj?

Kako bi spremljale dobrobit psov?

Kateri rezultat bi bil razlog za spremembo ali ustavitev programa?

4. Kratka predstavitev predloga — 10 minut
Vsaka skupina predstavi:
1. Ciljno skupino in en psihološki cilj.
2. Dejavnost in predvideni mehanizem spremembe.
3. Način preverjanja izida.
4. Najpomembnejši pogoj za dobrobit ljudi in psov.
5. Eno vprašanje o slovenskem okolju, ki ostaja odprto.

Zaključna individualna refleksija
Na začetku sem spremembo predvsem pripisovala ______________________.
Po analizi bi morala upoštevati tudi ________________________________.
Preden bi predlagala izvedbo v Sloveniji, bi najprej preverila __________
__________________________________________________________________.

Vir primerov: Leonardi, R. J., Buchanan-Smith, H. M., McIvor, G., & Vick, S.-J. (2017). “You Think You’re Helping Them, But They’re Helping You Too”: Experiences of Scottish Male Young Offenders Participating in a Dog Training Program. International Journal of Environmental Research and Public Health, 14(8), 945.
Metodološki opomnik: Članek predstavlja predvsem kvalitativno analizo zaznanih izkušenj. Ne dokazuje vzročnih mehanizmov, zmanjšanja povratništva ali učinkovitosti enakega programa v Sloveniji.

